***Informácie k podujatiu***

**Názov: Pivovarsko-hradná sedemtisícovka XXII. Ročník**

**Miesto: TJ Slavoj Veľký Šariš s výbehom na hrad Šariš**

**Termín: 13.6.2021**

**Organizátor: Mesto Veľký Šariš v spolupráci s Pivovarom Šariš a Športovou komisiou pri MsZ vo Veľkom Šariši**

**Základná podmienka účasti na podujatí je preukázanie sa negatívnym antigénovým, nie starším ako 12 h alebo PCR testom nie starším ako 24 h resp. v zmysle platných aktuálnych opatrení RÚVZ**

**Registrácia:** len vopred prihlásený na [prihlasovací link registrácie](https://forms.gle/q8T4HuiKGzELe2aA9) v termíne do

3.6.2021 alebo do naplnenia účastníckeho limitu 120 osôb

úhrada štartovného na mieste

**Prezentácia:** len na základe odovzdania podpísaného súhlasu dotknutej osoby s uvedením štartovného čísla, úhrade štartovného a predloženia antigénového, alebo PCR testu

**Štartovné:** 5 eur na mieste. POZOR: registrácia na mieste nebude možná!

**Občerstvenie**: Pozor na trati nebude občerstvovacia stanica. Odporúčame vziať si vodu so sebou. V cieli každý pretekár obdrží tašku s balenými nápojmi.

**Účastnícke benefity**: štartovné číslo

účastnícky balíček s občerstvením v cieli

účastnícky diplom

**Časový harmonogram podujatia:**

13.30 hod. – 14.30 hod. – prezentácia a prevzatie štartovného čísla

15.00 hod. - štart účastníkov behu

15.20 hod – štart účastníkov Norcic walkingu

**Kategórie:**

* **Ženy A - 18 - 34 rokov**

**5 000 m**

* **Ženy B - 35 - 49 rokov**

**5 000 m**

* **Ženy C - 50 a viac**

**5 000m**

* **Muži A  - do 39 rokov**

**7000m**

* **Muži B - do 49 rokov**

**7000m**

* **Muži C - do 59 rokov**

**7000m**

* **Muži D - do 69 rokov**

**5000m**

* **Muži E - 70 a viac rokov**

**5000m**

* **15.20 - štart nordic walking**
* **Ženy - do 55 rokov**

**3000 m**

**. Ženy - nad 55 rokov**

**3000 m**

· **Muži - do 55 rokov**

**3000 m**

**. Muži - nad 55 rokov**

**3000 m**

* **Vyhlásenie výsledkov jednotlivých kategórii aj celkového víťaza pretekov sa uskutoční o 17.00 h**

* **Organizátori PHS si vyhradzujú právo na zmenu štartu resp. zlúčenie jednotlivých kategórii podľa potreby a tiež podľa počtu účastníkov.**

POKYNY PRE ÚČASTNÍKOV

Odporúčame, aby ste na preteky prišli už prezlečení, šatne a ani úschova vecí vzhľadom na protiepidemické opatrenia nebudú k dispozícii.

Parkovanie je možné v okolí len na verejných parkoviskách, ktoré nie sú spoplatnené.

Miesto štartu je v areáli TJ Slavoj Veľký Šariš na futbalovom ihrisku. Štart a Cieľ bude vyznačený nafukovacím oblúkom, vstup do priestoru bude kontrolovaný a umožnený len pretekárom so štartovým číslom. Pri vstupe bude zabezpečená dezinfekcia. Vo vyhradenom areáli platí zákaz podávania rúk. Ceny sa nedoposielajú a budú odovzdané len prítomným účastníkom.

Zdravotná asistencia počas pretekov bude zabezpečená. V prípade núdzovej situácie na trati kontaktujte najbližšiu hliadku organizátora.

Dôležité upozornenia

Klasifikovaní budú iba pretekári, ktorí prejdú celú trať, vrátane všetkých traťových kontrol.

V prípade odstúpenia z pretekov je pretekár povinný nahlásiť túto skutočnosť organizátorovi a rozhodcovi.

Protesty je možné podať písomne najneskôr do 30 min. po zverejnení výsledkov pretekov v kancelárii pretekov, vklad 20 eur,- nevracia sa v prípade neoprávnenosti protestu.

Každý účastník je povinný dodržiavať predpísané protiepidemické opatrenia. Osoby s príznakmi respiračných chorôb, so zvýšenou teplotou a osoby s nariadenou karanténou majú zákaz účasti na podujatí.

Odporúčame v rámci možností dodržiavať sociálne rozostupy **a** minimalizovať kontakty s inými účastníkmi.

Do priestoru štartovacieho/cieľového koridoru môže ísť účastník len s prekrytím horných dýchacích ciest, s viditeľne upevneným číslom.

Pitie nápojov a konzumácia občerstvenia je možná iba po opustení vyhradeného priestoru. Prevzatím štartovného čísla účastník potvrdzuje, že sa zúčastňuje pretekov na vlastnú zodpovednosť.

V prípade extrémnych povetrnostných podmienok, resp. akýchkoľvek okolností súvisiacich s Covid 19 a so sprísnením opatrení si organizátor vyhradzuje právo preteky zrušiť bez náhrady.